<http://schema.org/articleBody>
"Teixits org\u00E0nics, marques que es regeixen per la sostenibilitat i passarel\u00B7les \u00E8tiques: s\u00F3n els patrons de la moda ecol\u00F2gica, que es reivindica com a alternativa a la roba low cost i a la fast fashion sense prescindir del disseny ni l&amp;#039;estil. &amp;quot;No s&amp;#039;ha de pagar un peatge per vestir roba ecol\u00F2gica, que no implica renunciar a ser sexi ni a portar un look modern&amp;quot;. Aquesta \u00E9s la filosofia d&amp;#039;Ecoology, una marca catalana creada per dues emprenedores vinculades al m\u00F3n de la moda. Eva Garc\u00EDa i Carmen Tous argumenten que durant molts anys s&amp;#039;ha associat la moda ecol\u00F2gica &amp;quot;al material, sense pensar en el disseny&amp;quot; i elles han apostat per apropar els conceptes. Fugint de l&amp;#039;estereotip dels colors crema i l&amp;#039;estil hippie, reivindiquen els vestits de colors amb patrons inspirats en els anys cinquanta, fets a Catalunya amb materials que compleixen les reglamentacions ecol\u00F2giques.La dissenyadora Elena Garc\u00EDa va decidir aplicar els principis de la producci\u00F3 ecol\u00F2gica -amb els quals treballa des del 2003- a l&amp;#039;alta costura. &amp;quot;Elaborem les peces amb seda sense pesticides; aix\u00F2 implica buscar prove\u00EFdors que no contaminin i que, si pot ser, tinguin una acreditaci\u00F3&amp;quot;, explica. La moda ecol\u00F2gica obliga a controlar el proc\u00E9s de tint i filatura que segueixen les teles, a m\u00E9s de la producci\u00F3 i els acabats, que Garc\u00EDa realitza des del seu taller de Londres. El preu i la consci\u00E8ncia Garc\u00EDa creu que la consolidaci\u00F3 d&amp;#039;aquesta branca de la moda passa per les grans cadenes de roba i &amp;quot;l&amp;#039;estreta col\u00B7laboraci\u00F3 amb els dissenyadors m\u00E9s punters&amp;quot;, una opci\u00F3 que recorda les c\u00E0psules ecol\u00F2giques que espor\u00E0dicament llancen les grans firmes, com Salvatore Ferragamo -que el 2009 va dissenyar una bossa de pell biodegradable-, Martin Margiela i la seva l\u00EDnia reciclada, i Vivienne Westwood. Una tercera via s\u00F3n les botigues de moda ecol\u00F2gica, com les pioneres Green Life Style, a Barcelona, i Verding in the Street, a Bellaterra. Carolina Sim\u00F3n va descobrir el concepte al Bread &amp;amp;amp; Butter de Berl\u00EDn i treballa amb marques d&amp;#039;Alemanya, Dinamarca, \u00C0ustria i Fran\u00E7a, on &amp;quot;la gent \u00E9s fidel a la moda ecol\u00F2gica com si fos una marca&amp;quot;. Des de Green Life Style, Sim\u00F3n importa peces teixides a m\u00E0, fetes de cot\u00F3 org\u00E0nic i a partir de roba usada (com uns pantalons descatalogats), per\u00F2 el que m\u00E9s atrau els compradors \u00E9s el disseny. &amp;quot;Aqu\u00ED no li donem gens d&amp;#039;import\u00E0ncia al fet que sigui una pe\u00E7a ecol\u00F2gica -indica Sim\u00F3n-; la gent es pregunta per qu\u00E8 un vestit blanc costa 120 \u20AC&amp;quot;. La proliferaci\u00F3 dels problemes dermatol\u00F2gics est\u00E0 ajudant a revaloritzar la roba de fibres naturals. Verding, l&amp;#039;empresa de roba interior ecol\u00F2gica fundada per Albert Fern\u00E1ndez, acaba d&amp;#039;introduir el tancament ecol\u00F2gic als sostenidors i ha acomplert l&amp;#039;objectiu que &amp;quot;totes les parts que estan en contacte amb el cos siguin el m\u00E0xim d&amp;#039;ecol\u00F2giques&amp;quot;. Verding treballa en la creaci\u00F3 d&amp;#039;uniformes i Ecoology, per la seva banda, t\u00E9 projectes per vestir hotels. Per\u00F2 la consolidaci\u00F3 total de la moda ecol\u00F2gica, que aposta per produir menys impacte social i mediambiental, tamb\u00E9 requereix un canvi en el paradigma de consum: les cinquanta peces noves per temporada es poden substituir per tres de naturals, de qualitat i amb estil."^^<http://www.w3.org/2001/XMLSchema#string>
<http://www.ara.cat/societat/moda-ecologica-Tambe-pot-sexi_0_581941827.html>